Grekët, marrëveshje me huadhënësit
Sipas një ankete, grekët janë të pakënaqur me qeverinë dhe duan të shmangin daljen nga Eurozona
Rezultatet e anketës dolën sot para takimit të ministrave të financave në Bruksel për të diskutuar reformat e propozuara nga Greqia javën e kaluar në përpjekje për të bindur partnerët evropianë për të autorizuar më shumë fonde dhe për të parandaluar falimentimin e bankave. Kreu i grupit të ministrave të financave të Eurozonës ka thënë se plani i reformave ishte “i vlefshëm” por duhet të analizohet nga kreditorët e vendit. Rreth 69.6 për qind të grekëve thonë se qeveria e re majtiste e vendit duhet të përpiqet për një “kompromis të denjë” për zgjidhjen e krizës, sipas një ankete të gazetës Efimerida Ton Syntakton. Pensionisti 76 vjeçar Nikos Trikalitis nuk pret ndonjë rezultat pozitiv: Sotiris Kolitiris, pronar i një dyqani shprehu gjithashtu pakënaqësi me qeverinë e kryeministrit Alexis Tsipras, duke thënë se ajo po lëviz ngadalë duke shkaktuar pasiguri tek komuniteti i biznesit: Të njëjtin ton ka edhe Vassilis, një biznesmen 34 vjeçar: Por kishte edhe nga ata që e mbështetën qeverinë: Të pyetur nëse mendonin se Greqia do të falimentonte, 50.4 për qind e të anketuarve thanë “po” ndërsa 45.5 për qind thanë ky rrezik nuk ekziston. Dhe mbështetja për Syrizën vazhdon të jetë e fortë. Vetëm 27.4 për qind të të anketuarve donin që Greqia të refuzonte kompromisin, edhe nëse kjo do të nënkuptonte daljen nga Eurozona dhe kthimin tek përdorimi i Dhrahmisë. Sot në Japoni, kancelarja gjermane Angela Merkel tha se do që Greqia të vazhdojë të qëndrojë në Eurozonë: Megjithëse Greqia ka siguruar një marrëveshje të përkohëshme katër mujore me BE-në dhe FMN-në, qeveria duhet të bindë huadhënësit se plani i reformave është i realizueshëm.